open-index/open-wikipedia-markdown huggingface dataset:
Kvalifikácia na Majstrovstvá sveta vo futbale 2010 – Európa – Play-off

**Kvalifikácia na Majstrovstvá sveta vo futbale 2010 - Európa - play-off** je systém európskej kvalifikácie tímov umiestených na druhých miestach vo svojich kvalifikačných skupinách.

## Systém
Mužstvo umiestnené na druhom mieste v každej z deviatich kvalifikačných skupín bude nasadené v tabuľke play-off pre barážové zápasy. Počet bodov každého mužstva bude taký, ako počet bodov v skupine s výnimkou odrátania zápasu s posledným tímom v jeho skupine. Zostaví sa tabuľka a posledný tím nebude hrať barážový zápas play-off.

; Kritéria
# Celkový počet bodov
# Gólový rozdiel
# Počet strelených gólov
# Celkový počet gólov strelených na súperovom štadióne
# Disciplinárne pravidlo (žltá karta -1 bod; dve žlté karty -3 body; červená karta -3 body; druhá žltá karta v zápase a následne červená -4 body)
# Žreb

## Tabuľka

## Koše

## Zápasy
### Írsko - Francúzsko

Na majstrovstvá sveta 2010 postupuje národný tím Francúzska z celkovým skóre 2-1.
----

### Portugalsko - Bosna a Hercegovina

Na majstrovstvá sveta 2010 postupuje národný tím Portugalska z celkovým skóre 2-0.
----

### Grécko - Ukrajina

Na majstrovstvá sveta 2010 postupuje národný tím Grécka z celkovým skóre 1-0.
----

### Rusko - Slovinsko

Na majstrovstvá sveta 2010 postupuje národný tím Slovinska z celkovým skóre 2-2.

## Referencie

Európa - Play-off
Wangari Maathaiová

**Wangari Muta Maathaiová** (* 1. apríl 1940, Nyeri, Keňa – † 25. september 2011, Nairobi) bola kenská ekologička, feministka, občianska a environmentálna aktivistka. V roku 2004 získala Nobelovu cenu za mier za „príspevok k trvalo udržateľnému rozvoju, demokracii a mieru“.

## Životopis
V roku 1977 založila *Hnutie zeleného pásu*, ktoré zasadilo desiatky miliónov stromov v strednej Afrike a rozšírilo svoju iniciatívu aj do ďalších krajín. Podľa ekologických expertiek a expertov je jej hnutie jednou z najefektívnejších ekologických organizácií na svete. Sieťou lesných škôlok značne zmiernila následky odlesňovania, akými sú napríklad pôdna erózia, nedostatok potravy pre zver či znečisťovanie vôd. Podarilo sa jej zastaviť výstavbu mrakodrapu v nairobskom parku Uhuru, za čo si vyslúžila útoky zo strany vtedajšieho autoritárskeho prezidenta Kene Daniela arap Moia.
Hnutie zeleného pásu sa zasadzuje súčasne za práva žien. Dáva prácu najmä ženám z dedín, ktoré by bez tohto príjmu mali problémy so zabezpečením svojich detí.

## Iné projekty

Kategória:Ekológovia
Kategória:Feministky
Kategória:Laureáti Radu vychádzajúceho slnka
Kategória:Nositelia Nobelovej ceny za mier
Kategória:Nositeľky Nobelovej ceny
Kategória:Nositelia Radu čestnej légie
Kategória:Goldmanova cena
Kategória:Absolventi Gießenskej univerzity
Angela McRobbie

**Angela McRobbie** (* 1951) je britská kulturologička.

Významná britská teoretička populárnej kultúry, ktorá od 70. rokov 20. storočia analyzuje populárnu kultúru z pozície feminizmu a z rodového aspektu. Objektom jej štúdií sa stali ženské magazíny, techno scéna, secondhandová kultúra obliekania alebo idea „populárneho feminizmu“.

Bývalá členka legendárneho birminghamského Centra pre súčasné kultúrne štúdiá (CCCS) je dnes profesorkou na Goldsmiths College Londýnskej univerzity.)

## Tvorba
Väčšina jej najvýznamnejších esejí a článkov vyšla pod názvom „*Feminism and youth culture*“ (Macmillan, 1991). Aj jej najnovšia publikácia „*The Aftermath of Feminism: Gender, Culture and Social Change*“ (Sage, 2008) rozpracováva staré otázky v novom kontexte a volá po potrebe ďalšieho rozvoja kultúrnych a rodových štúdií.
Pedagogicky zameraná publikácia „*The Uses of Cultural Studies*“ (Sage, 2005) vyšla aj v českom preklade pod názvom „*Aktuální témata kulturních studií*“ (Portál, 2006).
* 1991 – *Feminism and youth culture* (Macmillan)
* 2005 – *The Uses of Cultural Studies* (Sage)
* 2008 – *The Aftermath of Feminism: Gender, Culture and Social Change* (Sage)

## Referencie


## Externé odkazy
* AngelaMcRobbie.net  

Kategória:Britskí vysokoškolskí pedagógovia
Kategória:Britskí sociológovia
Kategória:Britské feministky
Dolley Madisonová

**Dorothea „Dolley“ Payneová Toddová Madisonová** (* 20. máj 1768, New Garden, Guilford County, Severná Karolína - † 12. júl 1849, Washington D.C.) bola prvá dáma Spojených štátov od 4. marca 1809 do 3. marca 1817, manželka 4. prezidenta Jamesa Madisona. Podľa početných výskumov je najpopulárnejšou prvou dámou devätnásteho storočia. Svojím vkusom udávala kurz vtedajšej módy.

## Život
Narodila sa na farme v Severnej Karolíne otcovi Johnovi Payneovi ml. a matke Mary Colesovej Payneovej. Rodičia patrili ku kvakerom. „Dolley“ navštevovala miestnu dedinskú školu, ale ďalšie vzdelanie jej bolo uprené. Rodina sa presťahovala do Philadelphie a z farmy prepustila na slobodu všetkých otrokov. John Payne ml. začal podnikať, zadĺžil sa a firma skrachovala. Kvakeri ich vylúčili zo svojho spoločenstva a živiteľ rodiny v roku 1792 zomrel. 

„Dolley“ sa v roku 1790 vydala za kvakerského advokáta Johna Todda, mali dvoch synov Johna Paynea (1792-1852) a Williama Templea (1793). John Todd aj jeho novorodený syn William v roku 1793 umierajú pri rozsiahlej epidémii žltej zimnice. 

Roku 1794 sa vdova „Dolley“ vydáva za Jamesa Madisona, kvakeri ju vylúčili zo svojho spoločenstva, pretože sa vydala za muža iného vyznania. V roku 1801 sa Madison stáva ministrom zahraničia vo vláde Thomasa Jeffersona a keďže prezident aj jeho viceprezident boli vdovci, „Dolley“ tak často vykonávala pri recepciách povinnosti prvej dámy.

V roku 1809 sa James Madison stal 4. prezidentom USA a jeho žena „Dolley“ prvou dámou krajiny. Poriadal recepcie pre rozmanité skupiny ľudí, takže sa na recepciách mohli stretnúť napríklad staviteľ krbov aj francúzsky veľvyslanec. Snažila sa vylepšovať a starať o Biely dom. Zbierala tradičné americké recepty a sama ich servírovala. Niektoré nesú dodnes jej meno („Dolley Madison Icecream“, „Dolley Madison Cake“)

V lete 1814 sa stali jediným americkým prezidentským párom, ktorý určitý čas nebýval v Bielom dome, pretože ich odtiaľ vyhnala britská armáda. „Dolley“ svojou statočnosťou zachránila mnoho cenností a písomností, medzi nimi aj obľúbený portrét George Washingtona, ktorý dosiaľ visí v Bielom dome. Britov z hlavného mesta vyhnal hurikán, ale Biely dom podľahol požiaru. Pri nástupe nového prezidenta Jamesa Monroea v roku 1817 bol opäť vystavaný. 

Madison s manželkou sa presťahovali do Virgínie, kde v roku 1836 Madison umiera. Dvojnásobná vdova „Dolley“ sa sťahuje späť do Washingtonu. Ako poctu pre svojho manžela získava kreslo v Snemovni reprezentantov (v čase, kedy pre ženy v politike nebolo miesto). 

Zomrela 12. júla 1849 v hlavnom meste Spojených štátov.

## Literatúra
* 

## Externé odkazy
* The Dolley Madison Project  - Život, pozostalosť a dopisy Dolley Madisonovej  	 
* The Dolley Madison Digital Edition - Korešpondencia Dolley Madisonovej  

## Iné projekty

Kategória:Prvé dámy USA
Kategória:Osobnosti zo Severnej Karolíny
Nastia Pálffy

**Nastia Pálffy** je slovenská speváčka bývalej skupiny Nastia, ktorú tvorili ďalší členovia: Tomáš Zubák, Peter Graus a Ivan Hirländer.

Nastia študovala na konzervatóriu, odbor operný spev, popri tom aj etopédiu.

Skupina Nastia zanikla v r. 1999.

## Diskografia
### Štúdiové albumy
* *Are You Ready* (H & V Jumbo Records)

Pieseň „Apples“ s Nastiou naspieval Petr Muk.

## Referencie


Kategória:Slovenské speváčky elektronickej hudby
Mykoplazma

**Mykoplazma** (; staršie názvy *L-organizmy, pleuropneumonia-like organisms*) je druhovo veľmi početný rod baktérií predstavujúci najmenšie a najjednoduchšie prokaryotické bunky vôbec. V minulosti sa mykoplazmy (najmä v botanike) pre svoju jednoduchosť považovali za vírusy alebo za prechodné formy medzi vírusmi a baktériami.

Vyznačujú sa tým, že im chýba bunková stena a ich tvar tak udržiava iba trojvrstvá cytoplazmatická membrána. Veľa druhov mykoplazmy je bežnými komenzálmi slizníc dýchacieho, urogenitálneho alebo tráviaceho traktu zvierat a ľudí. Iba niektoré druhy sú dôležitými patogénmi zvierat a ľudí. Medzi najznámejšách zástupcov patrí *[[Mycoplasma pneumoniae]]* (pôvodca pneumónie u ľudí), *Mycoplasma mycoides* subsp. *mycoides* SC (pôvodca pľúcnej nákazy dobytka) a *Mycoplasma agalactiae* (pôvodca agalakcie (zastavenie produkcie mlieka) oviec).

## Zdroje
* 

Kategória:Mycoplasmataceae
Reggatta de Blanc

***Reggatta de Blanc*** je druhý album anglickej rockovej skupiny The Police, vydaný 5. októbra 1979. Na prvom mieste v rebríčku v Spojenom kráľovstve sa udržal 4 týždne. Skladba „Reggatta De Blanc“ získala ocenenie Grammy za najlepšie inštrumentálny výkon.

## Zoznam skladieb
Autorom piesní je Sting okrem uvedených výnimiek.

# „Message In A Bottle“ - 4:51
# „Reggatta de Blanc“ (Copeland/Sting/Summers) - 3:06
# „It's Alright For You“ (Copeland/Sting) - 3:13
# „Bring On the Night" - 4:16
# „Deathwish“ (Sting/Copeland/Summers) - 4:13
# „Walking On the Moon“ - 5:02
# „On Any Other Day“ (Copeland) - 2:57
# „The Bed's Too Big Without You“ - 4:26
# „Contact“ (Copeland) - 2:38
# „Does Everyone Stare“ (Copeland) - 3:52
# „No Time This Time“ - 3:17

## Zostava
* Sting - spev, basová gitara    
* Andy Summers - rytmická a sólová gitara, vokály
* Stewart Copeland - bicie, spev v „On Any Other Day“

## Referencie

## Zdroj

Kategória:Hudobné albumy z 1979
Kategória:Albumy skupiny The Police
Plechovka

náhľad|Trojdielna plechovka valcovitého tvaru
náhľad|Dvojdielna plechovka s odtrhávacím vrchným dielom
náhled|100px|Nápojová plechovka
náhľad|Plechovky v supermarkete
**Plechovka** alebo **plechovica** je dnes plechová nádoba (napríklad aj plechová krabica), v minulosti sa tak označovala plechová kanva.

Najznámejší typ plechovky ako plechovej nádoby je dnes **konzervová plechovka** (iné názvy: **konzervová plechovica**, **plechovka/plechovica** v užšom zmysle, neodborne: **konzerva**), čo je vzduchotesný zásobník vyrobený z plechu, ktorý je určený na distribúciu tovaru. Slúži v potravinárstve ako obal konzervy. Na tento účel sa využíva obvykle oceľový plech potiahnutý cínom, alebo hliníkovými zliatinami.

## Konzervové plechovky
* nápojová (z hliníka)
* nápojová (čajové a kávové plechovky)
* na náterové hmoty
* na palivá (kanistre)
* na tenisové loptičky
* na tabak
* na krémy a klzké materiály (pomády, vazelíny)
* na pochutiny
* a iné

### Nápojová konzervová plechovka
Spolu s fľašami a nápojovými kartónmi je plechovka najbežnejším maloobchodným obalom na nápoje. Používa sa na prepravu nápojov a ako nádoba na pitie. Plechovky sa používajú najmä na sýtené nápoje, ako je pivo a kolové nápoje. Moderné nápojové plechovky sa vyrábajú ako jednodielne valcovité nádoby z hliníka alebo bieleho plechu, uzavreté utesneným hliníkovým vekom. Vo veku je oválna priehlbina s nitovaným kovovým očkom. Kovové očko po zdvihnutí tlačí na časť veka vo vnútri výlisku. Keďže materiál uzáveru je v línii výlisku oslabený, pri utiahnutí očka sa odlomí a ohne vo vnútri plechovky.

Dnešné plechovky sú vyrábané mechanickým procesom a pretože sú vyrobené z hliníka sú veľmi vhodné na recykláciu. Nápojové plechovky majú inštalovaný vlastný spôsob otvárania, ktorý tvorí trhací mechanizmus. Najčastejšie objemy plechoviek na slovenskom trhu sú 2,5 dl 3,3 dl a 5 dl.

## Referencie

## Pozri aj
* otvárač na konzervy

## Iné projekty

Kategória:Nádoby
Kategória:Konzervovanie
Kategória:Balenie
Ford Thunderbird

**Ford Thunderbird** je športový automobil vyrábaný Ford Motor Company, ktorý sa neskôr pretransformoval na luxusnejšiu alternatívu k Mustangu. Pôvodne mal byť konkurenciou pre Chevrolet Corvette. Prvýkrát bol predstavený v roku 1955.

## Iné projekty

Thunderbird
Kategória:Športové automobily
Sin-kuang žen-šou pao-sien muo-tchien ta-lou

náhľad|Shin Kong Life Tower
**Sin-kuang žen-šou pao-sien muo-tchien ta-lou** (po čínsky 新光人壽保險摩天大樓, po anglicky *Shin Kong Life Tower*) je mrakodrap v meste Tchaj-pej a je jednou z najvyšších budov na Taiwane. Má 51 poschodí a s anténou je vysoká 244.15 metrov. Budova bola dokončená v roku 1993 a do roku 1997 bola najvyššou na Taiwane, vtedy jej post nahradila budova Tuntex Sky Tower.

## Referencie

## Iné projekty

Kategória:Mrakodrapy na Taiwane
Kategória:Architektúra z 1993
Vnútorné planéty

**Vnútorné planéty** môžu byť:
* planéty, ktorých obežné dráhy ležia vo vnútri obežnej dráhy Zeme, tzn. Merkúr a Venuša
* synonymum pre terestrické planéty slnečnej sústavy, čiže pre planéty s obežnými dráhami ležiacimi vo vnútri obežných dráh planétok hlavného pásu

## Pozri aj
* Vonkajšie planéty
Diskografia Davea Grohla

**Diskografia** amerického hudobníka **[[Dave Grohl|Davea Grohla]]**

## so skupinou [[Freak Baby]]
* demá

## so skupinou Mission Impossible
* demá
* 7" split with Lunchmeat

## so skupinou Dain Bramage
* demá
* *I Scream Not Coming Down*

## so skupinou [[Scream]]
* *[[No More Censorship]]* (1988)
* *Live At Van Hall In Amsterdam* (1989)
* *[[Your Choice Live Series Vol.10]]* (1990)
* *[[It's Your Choice (album)|It's Your Choice]]* (1991)
* *[[Fumble (album)|Fumble]]* (1993)

## so skupinou [[Nirvana]]
* *[[Nevermind]]* (1991)
* *[[Incesticide]] (1992)
* *In Utero (1993)
* *[[MTV Unplugged In New York]]* (1994)
* *[[From the Muddy Banks of the Wishkah]]* (1996)
* *[[Nirvana (album)|Nirvana]]* (2002)
* *[[With the Lights Out]]* (2004)
* ** (2005)

## so skupinou Melvana
* Crocodile Cafe 1-15-92 (1992)

## ako [[Late!]]
* *[[Pocketwatch]]* (1992)

## s [[Buzz Osborne|Buzzom Osbornom]]
* *[[King Buzzo (album)|King Buzzo]]* (1992)

## so skupinou [[The Backbeat Band]]
* *[[Backbeat (soundtrack)]]* (1993)

## s [[Mike Watt|Mikeom Wattom]]
* *[[Ball-Hog or Tugboat?]]* (1995)

## so skupinou [[The Stinky Puffs]]
* *[[Little Tiny Smelly Bit]]* (1995)

## so skupinou [[Foo Fighters]]
* *[[Foo Fighters (album)|Foo Fighters]]* (1995), Roswell/Capitol
* *[[The Colour and the Shape]]* (1997), Roswell/Capitol
* *[[There Is Nothing Left to Lose]]* (1999), RCA
* *[[One by One]]* (2002), RCA
* *[[In Your Honor]]* (2005), RCA
* *[[Five Songs and a Cover]]* (2005), RCA
* *[[Skin and Bones]]* (2006), RCA
* *[[Echoes, Silence, Patience & Grace]]* (2007), RCA
* *[[Greatest Hits (Foo Fighters album)|Greatest Hits]]* (2009), RCA
* *[[Wasting Light]]* (2011), RCA
* *[[Medium Rare]]* (2011), Roswell/RCA
* *[[Sonic Highways]]* (2014), RCA
* *[[Concrete and Gold]]* (2017), RCA
* *[[Medicine at Midnight]]* (2021), RCA

## ako [[Dave Grohl]]
* *[[Touch]]* (1997)

## s [[Tony Iommi|Tonym Iommim]]
* *[[Iommi (album)|Iommi]]* (2000)

## so skupinou [[Tenacious D]]
* *[[Tenacious D (album)|Tenacious D]]* (2001)
* *[[The Pick of Destiny]]* (2006)

## so skupinou [[Queens of the Stone Age]]
* *[[Songs for the Deaf]]* (2002), Interscope Records
* *[[...Like Clockwork]]* (2013), Matador Records

## s [[David Bowie|Davidom Bowiem]]
* *[[Heathen]]* (2002)

## so skupinou [[Cat Power]]
* *[[You Are Free]]* (2003)

## so skupinou [[Killing Joke]]
* *[[Killing Joke (2003 album)|Killing Joke]]* (2003)

## ako [[Probot]]
* *[[Probot]]* (2004)

## so skupinou [[Garbage]]
**[[Bleed Like Me]]* (2005)

## so skupinou [[Nine Inch Nails]]
* *[[With Teeth]]* (2005)

## s [[Pete Yorn|Peterom Yornom]]
* *[[Nightcrawler]]* (2006)

## so skupinou  [[Juliette and the Licks]]
**[[Four on the Floor (Juliette and the Licks)|Four on the Floor]]* (2006)

## so skupinou [[The Prodigy]]
**[[Invaders Must Die]]* (2009)

## Zdroj

Grohl, Dave
Spojená červená armáda

**Spojená červená armáda** (jap. *Rengō Sekigun*, skr. **URA** z ) bola japonská ultraľavicová polovojenská skupina založená 15. júla 1971. 

Skupina sa vyvinula z pôvodnej japonskej extrémistickej organizácie, nazývanej *Frakcia červenej armády*. Tá vzišla zo študentského protestného hnutia 60. rokov a potom, ako bolo mnoho jej členov zatknutých a časť odišla v r. 1971 pod vedením Fusako Šigenobuovej do zahraničia, kde založili Japonskú červenú armádu, sa zvyšný členovia pod vedením *Tsunea Moriho* spojili s inou skupinou, *Revolučnou ľavicovou frakciou* (*Keihin*). Tá sa oddelila od *Japonskej komunistickej strany* a bola vedená *Hiroko Nagataovou*. Spočiatku obe skupiny úzko spolupracovali až sa 15. júla 1971 definitívne spojili a premenovali na *Spojenú červenú armádu*.

Zatiaľ čo pôvodná *Frakcia červenej armády* uskutočnila viacero väčších akcii (napr. únos *letu 351* do Severnej Kórei z 31. marca 1970), členovia novovznikutej *Spojenej červenej armády* sa zamerali hlavne na ideologické utvrdzovanie a tvrdú sebadisciplínu, čo však viedlo k skorému pádu skupiny. Už v auguste 1971 boli dvaja "odpadlícky" členovia *URA* popravení. V januári 1972 členovia *URA* odišli do hôr v prefektúre Gunma, kde si založili polovojenský výcvikový tábor. Počas výcviku bolo do polovice februára 1972 v rámci vnútorných ideologických čistiek zabitých celkovo 12 členov skupiny a 1 náhodný svedok. Po objavení ich tiel a výcvikového tábora spustila polícia po zvyšných členoch rozsiahlu pátraciu akciu. Pri úteku 5 členov *URA* 19. februára 1972 prepadlo chatu blízko mesta Karuizawa v prefektúre Nagano a zobralo 1 ženu ako rukojemníčku. Chatu okupovali 9 dní, po ktoých ich polícia zadržala, medzitým však počas prestreliek s policajtami zabili 3 ľudí. Krátko po tomto incidente polícia pozatýkala aj zvyšných členov skupiny.

*URA* mala od svojho založenia celkovo 29 členov, z toho 14 bolo zabitých vlastnými súdruhmi. Lídri *URA* boli za to odsúdení na trest smrti. *Tsuneo Mori* spáchal vo väzení samovraždu, *Hiroko Nagataová* čaká dodnes na vykonanie rozsudku.

## Externé odkazy
* Stránka filmu United Red Army  od Koji Wakamatsu

Kategória:Dejiny Japonska
Kategória:Skupiny označené za teroristické
Izabela Bourbónska (1741)

**Izabela Bourbónska** (* 31. december 1741, Madrid, Španielske impérium – † 27. november 1763, Viedeň, Rakúske arcivojvodstvo) bola dcéra Filipa Parmského a Alžbety Francúzskej.

## Manželka arcivojvodu Jozefa
V októbri 1760, vo veku osemnásť rokov, bola Izabela vydatá za rakúskeho arcivojvodu Jozefa, dediča habsburskej monarchie. Parmská princezná rýchlo očarila viedenský dvor svojim pôvabom a inteligenciou. Jozef sa do svojej manželky zamiloval, tá ale jeho city neopätovala.

V roku 1762 Izabela čakala dieťa a trpela bolesťami hlavy. Jozef ju držal za ruku pri pôrode a dočkal sa dcéry, Márie Terézie (17621770). Až po šiestich týždňoch bola Izabela schopná opustiť lôžko.

## Smrť
V roku 1763 Izabela porodila druhú dcéru, Máriu Kristínu, pomenovanú podľa jej švagrinej, ktorá však zomrela hneď po narodení. Izabela sama ju čoskoro nasledovala, zomrela na kiahne. Jej dcéra Mária Terézia zomrela v januári 1770 na zápal pľúc.

Izabela Bourbónska je pochovaná v Cisárskej hrobke vo Viedni. Po jej predčasnej smrti už Jozef nebol schopný nadviazať žiadny užší citový vzťah k inej žene. K druhému sobášu ho presvedčila jeho matka Mária Terézia z potreby zabezpečiť dediča.

## Iné projekty

## Externé odkazy
* Biografia melanchólie Izabely Bourbónskej (1741-1763)

## Zdroj

Kategória:Princezné
Kategória:Manželky arcivojvodu Rakúska
Kategória:Osobnosti z Madridu
Kategória:Úmrtia na kiahne
Kategória:Bourbonsko-parmská dynastia
Kategória:Pochovaní v kapucínskej krypte vo Viedni
Kategória:Arcivojvodkyne
Obliehanie

thumb|Obliehanie Konštantínopola v roku 1453
**Obliehanie** je vojnová situácia, pri ktorej obliehajúci obkľúčia lokalitu, zvyčajne opevnenú, a kontrolujú do nej prístup za účelom donútenia obrancov vzdať sa, alebo jej dobytia.

Ten, kto oblieha, má v úmysle izolovať obliehaných tak, aby nemali možnosť komunikácie s vonkajškom a nemohli dostávať zásoby jedla alebo prostriedkov.

Prvé zmienky o obliehaní sú z najstarších dob. Vykopávky na Blízkom východe potvrdili, že i najstaršie mestá mali hradby.

## Iné projekty

## Zdroj
* 

Kategória:Vojsko
Henderson (Pitcairnove ostrovy)

**Henderson** () je skalnatý korálový ostrov v Tichom oceáne. Patrí medzi štyri Pitcairnove ostrovy a je z nich najväčší. Ostrov je takmer celý porastený dažďovým pralesom, avšak bez stálych obyvateľov. Je tu síce dostatok zrážok, ale nie je tu žiadna pramenitá voda.

Od roku 1902 patrí k Pitcairnovým ostrovom (Zámorské územie Spojeného kráľovstva) a leží asi 196 km od ich hlavného mesta Adamstown.

Ostrov je prírodná rezervácia od roku 1988 zapísaná na zozname svetového dedičstva UNESCO. Dôvodom bol výskyt vtákov (viaceré endemické druhy) a nedotknuté zásoby fosforečnanu.

## Pozri aj
* Dejiny Pitcairnových ostrovov

## Iné projekty

## Zdroj

Kategória:Lokality Svetového dedičstva v Spojenom kráľovstve
Dariusz Zawiślak

**Dariusz Zawiślak** (* 25. júl 1972, Varšava, Poľsko) je poľský filmový režisér, producent a scenárista. 

## Filmografia
* 2000 - *[[Świąteczna przygoda]]*
* 2007 - *[[Big, Bigger & Bigges]]*
* 2009 - *[[Balladyna]]*
* 2012 - *[[Happy Birthday Woody Allen & Keep Going!]]*


Súbor:PL Balladyna Faye Dunaway Mirosław Baka dir Dariusz Zawiślak photo Marcin Morawiecki.jpg|Faye Dunaway a Mirosław Baka, Balladyna, réžia Dariusz Zawiślak
Súbor:PL Adyton International production Generation John Paul II Crossroads.jpg|Plagát o filme o Jánovi Pavlovi II.
Súbor:PL Świąteczna przygoda A Very Christmas Story Dariusz Zawislak.jpg|Plagát o filme Świąteczna przygoda
File:BALLADYNA.jpg|Plagát o filme Balladyna
File:HAPPY BIRTHDAY WOODY ALLEN & KEEP GOING! Comedy.jpg|Plagát o filme Happy Birthday Woody Allen and Keep Going!


## Externé odkazy
* 

Kategória:Poľskí filmoví režiséri
Kategória:Poľskí filmoví scenáristi
Kategória:Poľskí filmoví producenti
Kategória:Osobnosti z Varšavy
Henderson

**Henderson** môže byť:
*škótske priezvisko, pozri Henderson (priezvisko)
*Henderson (kráter)
*ostrov, pozri Henderson (Pitcairnove ostrovy)

*mesto v USA:
** Henderson (Colorado)
** Henderson (Illinois)
** Henderson (Iowa)
** Henderson (Kentucky)
** Henderson (Louisiana)
** Henderson (Maryland)
** Henderson (Michigan)
** Henderson (Minnesota)
** Henderson (Nebraska)
** Henderson (Nevada)
** Henderson (New York)
** Henderson (Severná Karolína)
** Henderson (Tennessee)
** Henderson (Texas)
Königsdorf

**Königsdorf** môže byť:

*  obec v Nemecku v okrese Bad Tölz-Wolfratshausen v Bavorsku, pozri Königsdorf (Bavorsko)

*  obec v Rakúsku v okrese Jennersdorf v Burgenlande, pozri Königsdorf (Burgenland)
Lori okuliarnatý

**Lori okuliarnatý** alebo **lori vlnkovaný** (*Trichoglossus johnstoniae*) je druh papagája z podčeľade loriorodé a z čeľade papagájovité.

## Opis
Lori vlnkovaný obýva ostrov Mindanao, druhý najväčší z Filipínskych ostrovov. Tento lori dosahuje dĺžky okolo dvadsať cm a vytvára dva poddruhy, z ktorých jeden žije v strednej a juhovýchodnej časti ostrova, zatiaľ čo druhý v západnej oblasti okolo hory Malindang. Samica sa od samca líši len nepatrne, a to menšou hlavou a žltejším sfarbením tvári. Mladý jedinci majú okružie oka biele, dospelí šedé, zobák mláďat je černastý, dospelých oranžovo červený.

### Poddruhy
Lori vlnkovaný vytvára dva poddruhy:
* *Trichoglossus j. johnstoniae*
* *Trichoglossus j. pistra*

## Ekológia a biotop
Lori vlnkovaný sa vyskytuje v horských lesoch v nadmorskej výške od 1 000 do . V mimohniezdnom čase vytvára menšie skupiny, ktoré sa potuľujú po okrajoch lesov, hlavne v údoliach riečok a potokov. Vtáci sa živia nektárom z kvetov, peľom, mäkkým šťavnatým ovocím a bobuľami, občas si prilepšujú hmyzom a drobnými semenami.

Doba hniezdenia pripadá na marec až máj. Jednotlivé páry si vyhľadajú dutinu v kmeni stromu, najčastejšie opustené ďatlie hniezdo. Samica potom znáša dva vajcia, na ktorých sedí sama po 22 dní. Mladé opúšťajú hniezdo skôr, už po šiestich týždňoch. V zajatí je chovaný vzácne aj keď chov nie je obťažný. Je to vzácny endemit, ohrozený v súčasnosti na Filipínách ničením lesných porastov.

## Zdroj
* časopis ABC

## Iné projekty

Kategória:Papagájovité
Diaľnica A863 (Nemecko)

**Diaľnica A863** () je plánovaná diaľnica v Nemecku. Viesť bude od francúzskej štátnej hranice pri obci Iffezheim až po diaľničnú križovatku pri meste Baden-Baden. Diaľnica nahradí súčasnú spolkovú cestu 500.

## Externé odkazy
* Priebeh trasy A863

863
Cesta III. triedy

[náhľad|Cesta III. triedy číslo 2714 (staré číslo 508045) v obci [Mládzovo, okres Poltár]]

**Cesta III. triedy** je cesta na Slovensku a v Česku, ktorá má význam najmä pre dopravu medzi menšími obcami a doplňuje cestnú sieť ekonomicky a dopravne zdôvodnenými cestnými prepojeniami. Zabezpečujú prepojenie obcí na cesty I., resp. II. triedy. Z hľadiska dĺžky cestnej siete predstavujú cesty III. triedy väčšinu (k 1. 1. 2016 bolo na Slovensku evidovaných 10 363 km ciest III. triedy z celkovej dĺžky 18 031 km všetkých cestných komunikácií, čo predstavuje 57,5 % dĺžky).

Na Slovensku podľa platnej legislatívy vlastnia cesty III. triedy samosprávne kraje, ktoré ich spravujú prostredníctvom svojich organizácií zriadených na tento účel. Jediné výnimky sú prejazdné úseky cez Bratislavu a Košice, kde ich vlastnia tieto mestá.

Podľa STN 736101 je základná kategória pre cesty III. triedy C7,5/70,60,50, ktorá vyhovuje väčšine ciest v tomto zatriedení. Nadväzne na požadovanú výkonnosť je v zmysle STN 736101 možné uvažovať i s kategóriou C11,5/80,70,60 alebo C9,5/80,70,60 a naopak výnimočne i s nižšou kategóriou C6,5/60,50.

Od 1.1.1950 boli cesty III. triedy v Česko-Slovensku rozdelené do 3 tried a očíslované (vyhláška Ministerstva techniky o převzetí a roztřídění silnic č. 1199/1949 Ú.l.I). Pre cesty III. triedy bol zavedený systém číslovania štvorcifernými až šesťcifernými číslami, kde prvé tri číslice vždy odkazujú na nadradenú cestu I. alebo II. triedy, ku ktorej bola cesta III. triedy podľa svojej polohy priradená (v prípade ciest I. triedy bolo číslo doplnené do trojciferného predsunutými nulami), a nasledujúce jedna až tri číslice vyjadrovali poradové číslo cesty v rámci ciest III. triedy priradených k tej istej nadradenej ceste vyššej triedy. V Česku zostal tento systém číslovania doteraz zachovaný bez zmeny, na Slovensku so zavedením cestnej databanky boli poradové čísla doplnené na trojciferné, čím boli všetky čísla ciest III. triedy rozšírené na šesťciferné. K 1.5.2015 boli všetky cesty III. triedy na Slovensku prečíslované na úplne nová štvormiestné čísla, pričom jednotlivým okresom je vyhradený interval, v rámci ktorého sú čísla priraďované. 

Spolu sa na Slovensku k 1.5.2015 evidovalo 2106 ciest III. triedy.

## Pozri aj
* Zoznam ciest III. triedy na Slovensku

## Iné projekty

## Referencie
* Slovenská správa ciest
Yale University

thumb|Knižnica ''Sterling Memorial Library'' v areáli univerzity.
**Yale University** alebo po slovensky **Yalova univerzita** alebo často nesprávne **Yalská univerzita** (, ) v New Heaven (Connecticut) je jednou z najrenomovanejších univerzít na svete a po Harvardovej univerzite disponuje druhým najväčším darcovským kapitálom. Je členom takzvanej Ivy League a členom Asociácie amerických univerzít (Association of American Universities). Yale patrí aj do spolku vysokých škôl International Alliance of Research Universities.

## Významné osobnosti
### Slávni absolventi

### Profesori
* Sidney Altman, chemik, nositeľ Nobelovej ceny
* Gérard Debreu, ekonóm, nositeľ Nobelovej ceny
* Jacques Derrida, francúzsky filozof
* Tjalling Koopmans, ekonóm, nositeľ Nobelovej ceny
* Wangari Maathaiová, nositeľka Nobelovej ceny za mier
* Bronisław Malinowski, poľsko-britský antropológ, sociológ a etnograf
* Benoît Mandelbrot, francúzsky matematik 
* Erwin Neher, nositeľ Nobelovej ceny za fyziológiu alebo medicínu
* George Emil Palade, nositeľ Nobelovej ceny za fyziológiu alebo medicínu
* Thomas A. Steitz, chemik, nositeľ Nobelovej ceny
* Edward Lawrie Tatum, nositeľ Nobelovej ceny za fyziológiu alebo medicínu
* James Tobin, ekonóm, nositeľ Nobelovej ceny

## Iné projekty

## Externé odkazy
Oficiálna stránka Yale University 

## Zdroj


Kategória:Univerzity v USA
Kategória:Ivy League
Kategória:Vysoké školy v Connecticute
Kategória:New Haven (Connecticut)
Ford Mustang

**Ford Mustang** je športový automobil, ktorý od roku 1965 vyrába americká automobilka Ford Motor Company. Pôvodne používal platformu druhej generácie automobilu Ford Falcon. Uvedený bol dňa 17. apríla 1964, pričom model Mustang 1965 bol najúspešnejším modelom od čias modelu Ford model A. Ford Mustang mal počas rokov viacero zmien a dnes sa vyrába už jeho šiesta generácia.

Ford Mustang vytvoril triedu zvanú pony car, ktorá je známa automobilmi s dlhou kapotou a krátkym zadným vekom kufra. Jeho konkurentmi sú Chevrolet Camaro, Pontiac Firebird, AMC Javelin, rovnako ako Chryslerom upravený Plymouth Barracuda a prvá generácia Dodge Challenger. Ford Mustang tiež inšpiroval viacero automobilov ako napríklad Toyota Celica či Ford Capri.

## Generácie
* 1. generácia (1964 – 1973)
* 2. generácia (1974 – 1978)
* 3. generácia (1979 – 1993)
* 4. generácia (1994 – 2004)
* 5. generácia (2005 – 2014)
* 6. generácia (od 2015)

## Galéria

Súbor:1st Ford Mustang coupe.jpg|Ford Mustang 1965
Súbor:Ford Mustang GTA Fastback 1967.jpg|Ford Mustang 1967
Súbor:1969 Ford Mustang.jpg|Ford Mustang 1969
Súbor:MustangII front.jpg|Ford Mustang 1974
Súbor:1984 Ford Mustang GT350 20th anniversary.jpg|Ford Mustang 1984
Súbor:Mustang-98.jpg|Ford Mustang 1998
Súbor:2001 Ford Mustang Premium.jpg|Ford Mustang 2001
Súbor:Ford Mustang GT coupe -- 07-30-2009.jpg|Ford Mustang 2005-2009
Súbor:2013 Ford Mustang -- 06-14-2012 2.JPG|Ford Mustang 2013
Súbor:2014-03-04 Geneva Motor Show 1149.JPG|Ford Mustang 2014


## Referencie

## Iné projekty

## Zdroj

Kategória:Automobily Ford
Kategória:Muscle cars
Kategória:Športové automobily
Kategória:Kupé
Kategória:Kabriolety
Kategória:Hatchbacky
Kategória:Automobily so zadným náhonom
Mustang

**Mustang** môže byť:

* zdivený kôň domáci v (západných) USA, pozri mustang (kôň)
*automobily
** automobil značky Ford, pozri Ford Mustang
** automobil, variant Fordu Mustang, pozri Shelby Mustang
** vojenský nákladný automobil, pozri KAMAZ Mustang
* lietadlá
** stíhacie lietadlo z obdobia druhej svetovej vojny, pozri North American P-51 Mustang
** stíhacie lietadlo, replika P-51, pozri Titan T-51 Mustang
* v kultúre
** film z roku 2015, pozri Mustang (film)
** film, western z 1959, pozri Mustang!
* v geografii
* okres v Nepále, pozri Mustang (Nepál)
* mesto v USA, pozri Mustang (Oklahoma)
* mesto v USA, pozri Mustang (Texas)
* ostrov v USA, pozri Mustang Island
* potok v Kalifornii, pozri Mustang Creek
Columbia University in the City of New York

náhľad|Hlavná knižnica Columbijskej univerzity
**Columbia University in the City of New York** (skrátene **Columbia University**; po slovensky: **Kolumbijská univerzita** alebo staršie aj **Columbijská univerzita**) patrí medzi najstaršie univerzity USA. 

Táto inštitúcia je staršia ako samotné Spojené štáty. Nachádza sa v Morningside Heights, priamo severne od Upper West Side v newyorskej mestskej časti Manhattan. Je časťou takzvanej Ivy League a členom Asociácie amerických univerzít. V rebríčkoch sa Kolumbijská univerzita umiestňuje pravidelne medzi desiatimi najlepšími univerzitami na svete. V súčasnosti ju navštevuje okolo 25 000 študentov (2009). Motto univerzity je *„in lumine tuo videbimus lumen“* (35:10 žalm z Vulgáty; slovensky „v Tvojom svetle uvidíme svetlo“).

## Významní absolventi a profesori

## Iné projekty

## Zdroje

## Externé odkazy
Columbia University - oficiálne stránky univerzity (po anglicky)


Kategória:Univerzity v USA
Kategória:Ivy League
Kategória:Vysoké školy v štáte New York
Miestna cesta

**Miestna cesta** je „pozemná komunikácia, ktorá je súčasťou dopravného vybavenia určitého sídelného útvaru alebo vytvára dopravné spojenie v jeho záujmovom území.“ 

Delenie miestnych ciest podľa urbanisticko-dopravnej funkcie :
**rýchlostné*
**zberné*
**obslužné*
**nemotoristické.*

Podľa vyhlášky č. 35/1984 Zb. sa miestne cesty rozdeľujú do štyroch tried :
* *miestne cesty I. triedy*, medzi ktoré patria hlavné mestské komunikácie vyhovujúce technicky všetkým druhom dopravy (napríklad komunikácie, po ktorých sa vedie aj hromadná verejná doprava, zberné, výpadové a iné zvlášť významné mestské komunikácie),
* *miestne cesty II. triedy*, medzi ktoré patria ostatné mestské komunikácie a komunikácie pokiaľ vyhovujú premávke všetkých druhov motorových vozidiel,
* *miestne cesty III. triedy*, medzi ktoré patria ostatné miestne komunikácie, pokiaľ sú aspoň obmedzene prístupné premávke motorovými vozidlami,
* *miestne cesty IV. triedy*, ktoré nie sú ani obmedzene prístupné premávke motorovými vozidlami (napríklad cestičky, chodníky, samostatné cyklistické cestičky, samostatné chodníky, schody a podobne).

Triedy miestnych ciest je potrebné odlišovať od tried ciest (tie sú tri - cesty I., II. a III. triedy). Cestná komunikácia môže tvoriť prieťah obcou po jej jednej alebo viacerých miestnych komunikáciách a tieto môžu mať odlišné triedy. 

## Referencie

Kategória:Cestná doprava
Steyr Mannlicher Model 1901

**Steyr Mannlicher Model 1901** je poloautomatická pištoľ rakúskej výroby. Konštruktérom tejto pištole bol Ferdinand Mannlicher.

## Opis
Model 1901 bol prvým z rady typu pištolí Mannlicher, ktoré v rokoch 1901-1905 vyrábala rakúska továreň Steyr. Vôbec prvú Mannlicherovu pištoľ však vyrobila už v roku 1900 nemecká firma Dreyse. Pištole Mannlicher boli vždy kvalitnými zbraňami, na civilnom aj vojenskom trhu avšak dosiahli skôr len skromných úspechov. Model 1901 sa vyznačoval dynamickým záverom s oneskoreným otváraním, u ktorého bol zaklzavajúci záver brzdený mechanizmom s pružinou a vačkou. Pištoľ mala v svojej rukoväti pevnú nábojovú schránku. Schránka sa nabíjala tak že sa do nej pri otvorenom závere vtlačili náboje z nábojového pásku. Veľký počet zbraní Mannlicher zakúpila argentínska armáda, v Južnej Amerike sa tiež dlhé roky vyrábali náboje kalibru 7,63 mm, ktoré pôvodne táto pištoľ používala.

## Zdroj
* Chris McNab - *Ruční palné zbraně 20. století* ISBN 978-80-7237-498-4

## Iné projekty

## Externé odkazy
Steyr Mannlicher Model 1901 na nazarian.no

Kategória:Pištole
Sepp Maier

**Josef „Sepp“ Maier** (* 28. február 1944, Metten, Nemecko) je bývalý nemecký futbalový profesionálny brankár. 

Narodil sa v bavorskom meste Metten a celú svoju hráčsku kariéru odohral v jednom klube a to v Bayerne Mníchov. V jeho drese získal štyrikrát titul v Bundeslige a trikrát titul v Pohári majstrov európskych krajín. V priebehu rokov 1966 až 1977 odohral nepretržite 422 zápasov, čím stanovil nemecký národný rekord. Trikrát bol zvolený za najlepšieho futbalistu Západného Nemecka (1975, 1977 a 1978). Pre svoje výnimočné reflexy mal prezývku *„Die Katze von Anzing“* (mačka z Anzingu).

Za národné mužstvo hral na štyroch Majstrovtvách sveta po sebe, celkovo v národnom drese odohral 95 zápasov.

## Úspechy
* Bundesliga: 1969, 1972, 1973, 1974
* Nemecký pohár: 1966, 1967, 1969, 1971
* Pohári majstrov európskych krajín: 1974, 1975, 1976
* Pohár víťazov pohárov UEFA: 1967
* Interkontinentálny pohár: 1976
* Majster Sveta: 1974
* Majster Európy: 1972

## Zdroj

## Iné projekty

Kategória:Nemeckí futbalisti
Kategória:Hráči Bayern München
Kategória:Hráči Majstrovstiev sveta vo futbale 1966
Kategória:Hráči Majstrovstiev sveta vo futbale 1970
Kategória:Hráči Majstrovstiev Európy vo futbale 1972
Kategória:Hráči Majstrovstiev sveta vo futbale 1974
Kategória:Hráči Majstrovstiev Európy vo futbale 1976
Kategória:Hráči Majstrovstiev sveta vo futbale 1978
Princ z Walesu

right|thumb|Odznak užívaný následníkmi anglického a následne britského trónu, ktorí boli kniežaťami waleskými
thumb|Kráľ Karol III., bývalý princ z Walesu

**Princ z Walesu** (iné preklady: **princ waleský**, presnejší preklad: **knieža z Walesu** či **knieža waleský/waleské**; angl. *Prince of Wales*)  je titul v súčasnosti tradične vyhradený pre tzv. zjavného dediča (angl. *heir apparent*) britského panovníka. Ak sa nachádza knieža waleský v Škótsku, používa tamojší titul *vojvoda z Rothesay*. Obdobou tohto titulu v iných krajinách bol napr. titul dauphin používaný vo Francúzsku. 

Po dobu 64 rokov (1958–2022) bol princom z Walesu kráľ Karol III., najstarší syn kráľovnej Alžbety II. 
Dňa 8. septembra 2022 sa titul zlúčil s korunou, keď sa jeho predchádzajúci (a najdlhšie slúžiaci) držiteľ, princ Charles, stal kráľom po smrti svojej matky Alžbety II .
Nasledujúci deň Karol III. udelil titul svojmu synovi princovi Williamovi, vojvodovi z Cornwallu a Cambridge.

Od 9. septembra 2022 je princom z Walesu Princ William, vojvoda z Cornwallu a Cambridge, starší syn kráľa Karola III..

## Historický vývoj

Pôvodne ide o titul nezávislých vládcov Walesu (walesky *Tywysog Cymru*) v 12. a 13. storočí.

Spojenie titulu s dedičmi anglického/britského trónu pochádza z roku 1301, kedy anglický kráľ Eduard I. dokončil dobývanie Walesu a udelil titul svojmu dedičovi, princovi Eduardovi (neskorší kráľ Eduard II.). Podľa známej legendy, ktorú však možno vysledovať až v 16. storočí, prisľúbil kráľ waleským povstalcom proti svojej vláde, že im dá knieža z urodeného rodu, waleského rodáka, ktorý nebude vedieť ani slovo anglicky – svoj sľub splnil, lebo nový knieža sa narodil na jednom z kráľových waleských hradov a podľa vtedajších zvyklostí hovoril francúzsky, nie anglicky.

Po roku 1301 bol titul spravidla udeľovaný najstaršiemu žijúcemu synovi kráľa. Nepatrí mu automaticky a neprechádza v prípade následníkovej smrti na jeho dediča.

## Odznak

Kniežatá waleské používajú ako svoj odznak tri pštrosie perá pretknuté korunou a motto *Slúžim* (v stredohornonemčine *Ich dien*). Podľa neskoršej tradície vznikol odznak po bitke pri Kreščaku, kedy vtedajší knieža waleský Eduard z úcty k chrabrosti padlého českého kráľa Jána Luxemburského, napriek svojej slepote účastniaceho sa bitky a bojujúceho až do svojej smrti, prevzal kráľovo osobné heslo a tri perá zo znaku na jeho prilbe. Podľa triezvejšej teórie odkazujú pštrosie perá na grófstvo Ostrevant, patriaci rodu Eduardovej matky Filipy z Hainault.

## Externé odkazy
* The Prince of Wales — oficiálna webová stránka kniežaťa princa z Walesu

## Zdroj

Kategória:Wales
Kategória:Spojené kráľovstvo
Zbigniew Boniek

**Zbigniew Kazimierz Boniek** (* 3. marec 1956, Bydgoszcz) je bývalý poľský futbalista. Hrával za kluby Zawisza Bydgoszcz, Widzew Łódź a neskôr v Taliansku za AS Rím a Juventus Turín. Za Poľsko odohral 80 zápasov v ktorých strelil 24 gólov. Bol členom mužstva, ktoré získalo bronzovú medailu na Majstrovstvách sveta 1982.

## Úspechy
* Majster Poľska: 1981
* Serie A: 1982, 1984
* Coppa Italia: 1983, 1986
* Európsky pohár majstrov: 1985
* Superpohár UEFA: 1984
* Pohár víťazov pohárov: 1984
* Interkontinentálny pohár: 1985
* Poľský športovec roka – 1982

## Iné projekty

Kategória:Osobnosti z Bydhošti
Kategória:Futbaloví tréneri
Kategória:Poľskí futbalisti
Kategória:Hráči Juventus FC
Kategória:Hráči AS Rím
Kategória:Hráči Majstrovstiev sveta vo futbale 1978
Kategória:Hráči Majstrovstiev sveta vo futbale 1982
Kategória:Hráči Majstrovstiev sveta vo futbale 1986
Divine Darkness

***Divine Darkness*** je po nahrávkach *[[Back to Attraction]]* a *[[Orthodox Experience]]* v poradí tretím počinom slovenskej kapely Lavagance. Album vyšiel 1. apríla 2009, vznikal v štúdiu Lavagance a vyšiel na vlastnej značke Lavagance. Rovnako ako v prípade predchádzajúceho albumu, Lavagance sprístupnili mp3 Divine Darkness zadarmo na svojej webovej stránke niekoľko dní pred distribúciou CD do predajní.

## Zoznam skladieb
# „It Happened That Night“
# „Blood from God's Side“
# „I See You In My Dreams“
# „Divine Sobriety“
# „Young, Talented and Gone“
# „That Face is Me“
# „Redemption“
# „Days of our Lives“
# „Leaving“
# „Wings Spreadin' Wide“
# „Hellbent“
# „Time to be Hurt“
# „Hidden Track“

Kategória:Hudobné albumy z 2009
Kategória:Albumy Lavagance
Ortonormálna báza

**Ortonormálna báza** unitárneho priestoru je pojem z lineárnej algebry a fukcionálnej analýzy, označuje podpriestor tohto vektorového priestoru, ktorého prvky sú normované a navzájom ortogonálne.

Tento pojem je dôležitý pre konečno rozmerné ako aj nekonečno rozmerné priestory a špeciálne pre Hilbertové priestory.

## Konečno rozmerné priestory

Nech V je konečnorozmerný euklidovský vektorový priestor so skalárnym súčinom \langle \cdot, \cdot \rangle, ktorý indukuje normu: \|\cdot\|. Pod ortonormálnou bázou priestoru V potom rozumieme bázu B = \{b_1,\ldots,b_n\} z  V  s týmito vlastnosťami:

* \|b_i\| = 1 pre všetky i\in\{1,\ldots,n\}.
* \langle b_i, b_j \rangle = 0 pre všetky i,j \in\{1,\ldots,n\} s i \neq j.

Napríklad nasledujúca množina je ortonormálnou bázou euklidovského vektorového priestoru \mathbb{R}^3 (spolu s prirodzene definovaným skalárnym súčinom). 

:\vec i = \begin{pmatrix} 1 \\ 0 \\ 0 \end{pmatrix},\vec j = \begin{pmatrix} 0 \\ 1 \\ 0 \end{pmatrix},\vec k = \begin{pmatrix} 0 \\ 0 \\ 1 \end{pmatrix}

Každý z týchto vektorov má dĺžku 1 a všetky sú na seba kolmé pretože ich skalárny súčin je nula.

## Všeobecný prípad

Vo všeobecnom prípade unitárneho priestoru  V  nekonečnej dimenzie, nazývame ortonormálnym systémom  S  vo  V  taký systém, ktorého lineárny obal leží husto vo  V .

Úplný ortonormálny systém S má preto tú vlastnosť, že pre každý prvok v \in V môžeme písať fourierov rozvoj: 
:v=\sum_{u \in S} \langle v, u \rangle u .

Je dôležité zdôrazniť, že v zmysle tohto odseku, v protiklade k prípadu s konečnou dimenziou, nie je ortonormálna báza žiadnou bázou v bežnom zmysle lineárnej algebry. To znamená, že prvok  v  sa nedá vo všeobecnosti napísať ako lineárna kombinácia konečného počtu bázových vektorov (prvkov z  S ), ale len ako suma spočítateľného nekonečného počtu prvkov z  S , teda ako nekonečný rad. Inými slovami: Lineárny obal nie je rovný priestoru  V , leží ale husto v tomto priestore.

## Pozri aj
* Gramov-Schmidtov ortogonalizačný proces

Kategória:Lineárna algebra
Kategória:Funkcionálna analýza
Chameleón (seriál)

**Chameleón** (v orig. ) je americký televízny seriál.
 
## Obsadenie seriálu

## Externé odkazy
* 
* 

Kategória:Televízne seriály USA
Kategória:Televízne seriály z roku 1996
Kategória:Televízne seriály NBC
R.I.S. Oddelenie vedeckého vyšetrovania

**R.I.S. Oddelenie vedeckého vyšetrovania** (v orig. ) je taliansky televízny seriál.
 
## Obsadenie seriálu

## Externé odkazy
* Ofiaciálna stránka seriálu 
* 
* 

Kategória:Talianske kriminálne televízne seriály
Kategória:Televízne seriály z roku 2005
Atlas III

**Atlas III** bola americká nosná raketa, používaná v rokoch 2000-2005. Bola prvá z rodiny rakiet Atlas, ktorá používala "normálnu" koncepciu odhadzovacích stupňov (predchádzajúce verzie boli 1,5 stupňové a odhadzovali sa len dva samostatné motory, nie celý stupeň). Po predchádzajúcich členoch rodiny zdedila balónové nádrže (nádrž bez podpornej konštrukcie, tvar a pevnosť zaručuje vnútorný tlak), navigačný systém a druhý stupeň Centaur, ktorý sa používa už takmer 50 rokov. Najvýznamnejšou zmenou je však použitie ruských motorov RD-180 s uzavretým cyklom, ktoré sa používajú aj na raketách Atlas V. Spolu sa uskutočnilo 6 štartov a všetky boli úspešné. 

## Popis
Oproti svojim predchodcom mal Atlas III kompletne prepracovaný prvý stupeň, ale druhý stupeň Centaur zostal bezo zmien. Najzásadnejšou zmenou v konštrukcii prvého stupňa bolo opustenie 1,5 resp. 2,5 stupňového usporiadania, keď sa počas letu odhodili dva z troch motorov ale nádrže a zvyšné konštrukčné prvky zostali až do finálneho odpojenia nákladu resp. do oddelenia druhého stupňa. Ďalšou zmenou sú použité motory. Pôvodné motory Rocketdyne MA-5 boli nahradené motormi ruskej konštrukcie RD-180, ktoré boli na začiatku 90. rokov zakúpené spoločnosťou Lockheed a sú vyrábané spoločným podnikom firiem NPO Energomaš a Pratt & Whitney. Z predchádzajúcich rakiet rodiny Atlas používa iba koncepciu balónových nádrží, ktoré sú zhotovené z tenkého oceľového plechu a pevnosť a tvarová presnosť je udržiavaná pomocou tlaku plynu v nádrži. 

## Varianty
***Atlas IIIA** - základný variant s jednomotorovým Centaur IIIA  
***Atlas IIIB** - variant s dvojmotorovým Centaur IIIB  
***Atlas IIIB SEC** - variant s jednomotorovým Centaur V1  
***Atlas IIIB DEC** - variant s dvojmotorovým Centaur V2  
 
**Atlas IIR*- alternatívne označenie Atlasu IIIA, "R" označuje ruské motory  
**Atlas IIAR*- alternatívne označenie Atlasu IIIA, "R" označuje ruské motory  

## Lety
Všetky štarty Atlasu III sa konali zo štartovacieho komplexu 36B na Cape Canaveral. Typický štart vyzeral nasledovne: Niekoľko sekúnd pred štartom sú zapálené obe komory motora RD-180. Motor je vopred naprogramovaný tak, aby bola dosiahnutá čo možno najväčšiu účinnosť. Približne 2 minúty po štarte dosahuje celkové preťaženie hodnoty 4g a motor znižuje ťah kvôli úspore paliva, po troch minútach letu dosahuje preťaženie 5,5 g a dochádza k separácii prvého stupňa. Stupeň Centaur je potom niekoľkokrát zapálený pre presné navádzanie na požadovanú dráhu a po približne 23 minútach od štartu je odpojený náklad. 

* 24. mája 2000 - Prvý let, úspešne vynesený satelit Eutelsat W4.  
* 21. februára 2002 - EchoStar 7  
* 12. apríla 2003 - AsiaSat 4  
* 18. decembra 2003 - USA 174, komunikačný satelit US NAVY  
* 13. marca 2004 - MBSAT, civilnej satelit  
* 3. februára 2005 - USA 181, tajný náklad

## Pozri aj

*Centaur (raketový stupeň)
*RD-180
*Atlas (raketa)
*Atlas V

## Zdroje
* 

Kategória:Nosné rakety USA
Barbara Rittnerová

**Barbara Rittnerová** (* 25. apríl 1973, Krefeld, Nemecko) je bývalá nemecká profesionálna tenistka.

## Externé odkazy

Kategória:Nemeckí tenisti
Kategória:Víťazky Fed Cupu
Kategória:Osobnosti z Kolína nad Rýnom
Certifikácie predaja na hudobných trhoch

**Certifikácie predaja na hudobných trhoch** vo svete sa odvíjajú od množstva predaných hudobných nosičov, ktoré je stanovené asociáciami hudobného priemyslu rôznych krajín a teritórií vo svete. Štandardné certifikácie sú v rôznych kombináciách, sú stanovené ako strieborné, zlaté, platinové a diamantové albumy, a prideľujú sa za predané množstvo nosičov podľa regionálneho trhového potenciálu. Pri platinových a diamantových albumoch sa pri viacnásobku dosiahnutého stanoveného predaja tradične používa certifikácia s prívlastkom „multi“ (mutltiplatinový, alebo multidiamantový album).

Viacero regionálnych asociácií hudobného priemyslu sú reprezentantmi *Medzinárodnej federácii fonografického priemyslu* (*International Federation of the Phonographic Industry*, skr.&nbsp;**IFPI**). Do IFPI je začlenených 49&nbsp;asociácií krajín, a táto organizácia pôsobí spolu v 75&nbsp;krajinách. V niektorých prípadoch je IFPI iba pridruženým orgánom aktuálne aplikovaným pravidlám miestnej certifikácii, no vo viacerých ďalších krajinách s menšou podporou hudobného priemyslu je IFPI hlavným garantom certifikačných kritérií. Niektoré krajiny a aj niektoré nahrávacie spoločnosti sú od medzinárodnej asociácie nezávislé a majú svoje vlastné kritériá na certifikáciu.

Certifikované bývajú predaje albumov, singlov, legálne (platené) stiahnutia hudobných súborov, hudobné videá, hudobné DVD a aj originálne vyzváňacie tóny. Niektoré pravidlá pre certifikáciu hudobných nosičov sú oddelené podľa domácej, alebo importovanej hudby, hudobných žánrov, dĺžky nahrávok, alebo distribuovaných formátov.

## Certifikácia hudobných albumov
:*Legenda: horné číslo reprezentuje predaj domácej tvorby, dolné importovanú hudobnú tvorbu. Tam, kde je uvedené iba jedno číslo sú certifikované iba domáce hudobné diela.<br />Ďalšie poznámky sa nachádzajú pod tabuľkou.*

Znak "—" znamená, že táto certifikácia nie je stanovená.
 **I** Egyptské, libanonské a certifikácie Perského zálivu zahrňujú predaj nosičov štátov arabských krajín.
 **II** Maďarská certifikácia sa vzťahuje na popové albumy. Pre džez, klasickú hudbu a hovorené slovo je certifikácia odlišná (pre zlato 1&nbsp;500 a pre platinu 3&nbsp;000 nosičov).

## Certifikácia singlov

Znak "—" znamená, že táto certifikácia nie je stanovená.
 **III** Nemecké, nórske, švédske a britské certifikácie môžu zahrňovať aj legálne stiahnutia z internetu.

### Certifikácia legálne stiahnutých singlov

## Certifikácia hudobných videí

## Certifikácia DVD

## Certifikácia vyzváňacích tónov

## Pozri aj
* Recording Industry Association of America (RIAA)
* Zoznam najpredávanejších hudobných umelcov na svete
* Zoznam najpredávanejších singlov sveta
* Zoznam najpredávanejších hudobných albumov na svete

## Referencie
;Primárne:
* 
*  *(Current as of 2008)*
*  *(Current as of October 2007)*
;Špecifické:


Kategória:Hudobný priemysel
Kategória:Hudobné rebríčky
Kategória:Hudobné ocenenia